CELEX: 32005D0161
Language: et
Date: 2005-02-24 00:00:00
Title: 2005/161/EÜ: Komisjoni otsus, 24. veebruar 2005, teatavatele rahvatervisega seotud veterinaariaalaste ainejääkidega tegelevatele ühenduse tugilaboritele 2005. aastaks antava ühenduse finantsabi kohta (teatavaks tehtud numbri K(2005) 392 all)

25.2.2005   
            
            
               ET
            
            
               Euroopa Liidu Teataja
            
            
               L 52/49
            
         
      KOMISJONI OTSUS,
   24. veebruar 2005,
   teatavatele rahvatervisega seotud veterinaariaalaste ainejääkidega tegelevatele ühenduse tugilaboritele 2005. aastaks antava ühenduse finantsabi kohta
   (teatavaks tehtud numbri K(2005) 392 all)
   (Ainult saksa-, prantsus-, itaalia- ja hollandikeelsed tekstid on autentsed)
   (2005/161/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 28 lõiget 2,
   ning arvestades järgmist:
   
               (1)
            
            
               Otsuses 90/424/EMÜ sätestatakse, et ühendusel tuleb tugilaboritele antava finantsabi näol anda oma panus veterinaarinspektsiooni tõhustamisse. Kõik ühenduse veterinaariaalase seadusandluse kohaselt tugilaboriteks määratud laborid võivad teatavatel tingimustel ühenduselt abi saada.
            
         
               (2)
            
            
               Komisjoni 29. jaanuari 2004. aasta määruses (EÜ) nr 156/2004, mis käsitleb otsuse 90/424/EMÜ artikli 28 kohast ühenduse tugilaboritele antavat ühenduse finantsabi, (2) on sätestatud, et ühendusel tuleb anda finantsabi, kui kinnitatud tööprogrammid on tõhusalt täidetud ja abi saajad esitavad ettenähtud ajaks kõik vajalikud andmed.
            
         
               (3)
            
            
               Komisjon on hinnanud asjaomaste ühenduse tugilaborite esitatud 2005. aasta tööprogramme ja neile vastavaid eelarveprojekte.
            
         
               (4)
            
            
               Sellele vastavalt tuleks määratud ühenduse tugilaboritele anda ühenduse finantsabi nende ülesannete ja kohustuste täitmiseks, mis on sätestatud nõukogu 29. aprilli 1996. aasta direktiivis 96/23/EÜ (millega nähakse ette teatavate ainete ja nende jääkide kontrollimise meetmed elusloomades ja loomsetes toodetes ning tunnistatakse kehtetuks direktiivid 85/358/EMÜ ja 86/469/EMÜ ning otsused 89/187/EMÜ ja 91/664/EMÜ). (3)
               
            
         
               (5)
            
            
               Täiendavat abi tuleks anda ka seminaride korraldamiseks ühenduse tugilaborite vastutusalasse jäävates valdkondades.
            
         
               (6)
            
            
               Usaldusväärne finantsjuhtimine eeldab, et ühenduse finantsabi andmisel ühenduse Rooma tugilaborile võetaks arvesse selle töös korduvalt ilmnenud raskusi. Ühenduse eeskirjadega kehtestatud ülesannete ja kohustuste täitmise ning abikõlblikkuse tingimustele vastavuse täiendavaks kontrollimiseks auditeeriti nimetatud laborit 2004. aasta detsembris.
            
         
               (7)
            
            
               Vastavalt nõukogu 17. mai 1999. aasta määruse (EÜ) nr 1258/1999 (ühtse põllumajanduspoliitika rahastamise kohta) (4) artikli 3 lõikele 2 rahastatakse ühenduse eeskirjade kohaselt rakendatud veterinaaria ja taimetervise alaseid meetmeid Euroopa Põllumajanduse Arendus- ja Tagatisfondi tagatisrahastust. Finantskontrolli osas kehtivad käesoleva otsuse kohta määruse (EÜ) nr 1258/1999 artiklid 8 ja 9.
            
         
               (8)
            
            
               Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   1.   Ühendus annab Saksamaale finantsabi direktiivi 96/23/EÜ V lisa 2. peatükis sätestatud ülesannete ja kohustuste täitmiseks (teatud ainejääkide avastamiseks), mida teostab Saksamaal Berliinis asuv Bundesamt für Verbraucherschutz und Lebensmittelsicherheit (endine Bundesinstitut für gesundheitlichen Verbraucherschutz und Veterinärmedizin (BGVV)).
   Ajavahemikul 1. jaanuarist 2005 kuni 31. detsembrini 2005 ei ületa nimetatud finantsabi 420 000 eurot.
   2.   Lisaks lõikes 1 sätestatud maksimumsummale annab ühendus Saksamaale finantsabi seminari korraldamiseks lõikes 1 nimetatud labori poolt. Kõnealuse abi suurus ei ületa 30 000 eurot.
   Artikkel 2
   1.   Ühendus annab Prantsusmaale finantsabi direktiivi 96/23/EÜ V lisa 2. peatükis sätestatud ülesannete ja kohustuste täitmiseks (teatud ainejääkide avastamiseks), mida teostab Prantsusmaal Fougères’is asuv Laboratoire d’études et de recherches sur les médicaments vétérinaires et les désinfectants de L’Agence française de sécurité sanitaire des aliments, (endine Laboratoire des médicaments veterinaries (CNEVA-LMV)).
   Ajavahemikul 1. jaanuarist 2005 kuni 31. detsembrini 2005 ei ületa nimetatud finantsabi 420 000 eurot.
   2.   Lisaks lõikes 1 sätestatud maksimumsummale annab ühendus Prantsusmaale finantsabi seminari korraldamiseks lõikes 1 nimetatud labori poolt. Kõnealuse abi suurus ei ületa 30 000 eurot.
   Artikkel 3
   1.   Ühendus annab Itaaliale finantsabi direktiivi 96/23/EÜ V lisa 2. peatükis sätestatud ülesannete ja kohustuste täitmiseks (teatud ainejääkide avastamiseks), mida teostab Itaalias Roomas asuv Istituto Superiore di Sanità.
   Ajavahemikul 1. jaanuarist 2005 kuni 31. detsembrini 2005 ei ületa nimetatud finantsabi 420 000 eurot.
   2.   Lisaks lõikes 1 sätestatud maksimumsummale annab ühendus Itaaliale finantsabi seminari korraldamiseks lõikes 1 nimetatud labori poolt. Kõnealuse abi suurus ei ületa 30 000 eurot.
   Artikkel 4
   1.   Ühendus annab Hollandile finantsabi direktiivi 96/23/EÜ V lisa 2. peatükis sätestatud ülesannete ja kohustuste täitmiseks (teatud ainejääkide avastamiseks), mida teostab Hollandis Bilthovenis asuv Rijksinstituut voor Volksgezondheid en Milieuhygiëne (RIVM).
   Ajavahemikul 1. jaanuarist 2005 kuni 31. detsembrini 2005 ei ületa nimetatud finantsabi 420 000 eurot.
   2.   Lisaks lõikes 1 sätestatud maksimumsummale annab ühendus Hollandile finantsabi seminari korraldamiseks lõikes 1 nimetatud labori poolt. Kõnealuse abi suurus ei ületa 30 000 eurot.
   Artikkel 5
   Käesolev otsus on adresseeritud Saksamaa Liitvabariigile, Prantsuse Vabariigile, Itaalia Vabariigile ja Hollandi Kuningriigile.
   
      Brüssel, 24. veebruar 2005
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 224, 18.8.1990, lk 19. Otsust on viimati muudetud Euroopa Parlamendi ja nõukogu direktiiviga 2003/99/EÜ (ELT L 325, 12.12.2003, lk 31).
   
      (2)  ELT L 27, 30.1.2004, lk 5.
   
      (3)  EÜT L 125, 23.5.1996, lk 10. Direktiivi on viimati muudetud Euroopa Parlamendi ja nõukogu määrusega (EÜ) nr 882/2004 (ELT L 165, 30.4.2004, lk 1).
   
      (4)  EÜT L 160, 26.6.1999, lk 103.